OpenLLM-France/wikimedia huggingface dataset:
# Platja del Morrongo

La platja del Morrongo és una platja d'arena del municipi de Benicarló, a la comarca del Baix Maestrat (País Valencià).
Aquesta platja limita al nord amb el dic sud del Port (que la protegeix dels vents del nord) i al sud amb la platja del Gurugú i té una longitud de 240 m, amb una amplària de 46 m. De tipus cala, és d'arena fina i la qualitat de les seues aigües, neteja i serveis, mereixen any rere any el guardó de Bandera Blava (des de 1995).
Se situa en un entorn urbà, disposant d'accés per carrer i carretera. Compta amb passeig marítim i pàrquing delimitat. Compta també amb accés per a minusvàlids. És una platja abalisada amb zona per a sortida d'embarcacions. Entorn de la platja del Morrongo es concentra una variada oferta turística que abasta des d'hotels i restaurants fins a bars o cafeteries.
La seua denominació prové de l'antiga fàbrica conservera del Morrongo, que va estar situada just davant de la platja fins als anys 70 del segle xx. El Morrongo fa referència a un tipus de pimentó llaurat a la zona, del qual es comercialitzaven conserves.

## Vegeu també

* Benicarló
* Platja de la Caracola
* Platges del País Valencià

## Enllaços externs

* Guia turística de Benicarló Arxivat 2016-03-03 a Wayback Machine.
# Poblet (desambiguació)

«Poblet» té aquests significats:
* Reial Monestir de Santa Maria de Poblet, monestir de la Conca de Barberà
* Bosc de Poblet, paratge natural d'interès nacional de la vall del monestir de Poblet
* Vimbodí i Poblet, municipi de la Conca de Barberà
* Poblet o barri de la Sagrada Família
* Poblet o vilatge, nucli de població menor, habitualment sense jurisdicció pròpia
# Pogromets

Pogromets - Погромец (rus) - és un poble (un khútor) de l'óblast de Bélgorod, a Rússia. El 2010 tenia 258 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Portada/efemèride juliol 21

Miquel Brasó
« 20 de juliol · 21 de juliol · 22 de juliol »
# PostScript encapsulat

PostScript encapsulat, o EPS, és un format d'arxiu de gràfics vectorials que permet seguir diversos esquemes de color com el RGB o el CMYK, però no permet canals alfa. Es tracta d'un arxiu PostScript que satisfà algunes restriccions addicionals per fer més fàcil la seva inclusió dins d'un altre document PostScript. L'arxiu és d'una sola pàgina i conté com a mínim un comentari BoundingBox, que descriu el rectangle que conté la imatge. Fou introduït per Adobe i és considerat un precedent del format PDF.

## Referències

* ↑ «Encapsulated PostScript» (en anglès). [Consulta: 19 agost 2018].
* ↑ «Diccionaris cartogràfics | TERMCAT». [Consulta: 22 març 2021].
* ↑ «Adobe Developer Support, 1992. Encapsulated PostScript -- File Format Specification. Version 3.0, Adobe Systems Incorporated, San Jose, CA, USA, 34 pp.».
* ↑ «Formato EPS». Blog Artes Visuales, 19-10-2007. [Consulta: 24 gener 2022].
* ↑ «PNG to EPS: How to Convert PNG Files to EPS». All3dp, 23-01-2022. [Consulta: 24 gener 2022].

## Vegeu també

* PDF
* SVG

## Enllaços externs

* Ghostgum, visor lliure per arxius EPS
# Polans occidentals

Els polans occidentals (nom que deriva del protoeslau pole, és a dir "camp" o "plana", amb el sentit de "pòlie") foren una tribu eslava occidental, part del grup lekhític, que habitava la conca del riu Varta, a la regió històrica de la Gran Polònia, al segle viii.
Al segle ix, els polans occidentals van unificar diverses tribus eslaves occidentals al nord de la Gran Moràvia. La unió dominada per la dinastia Piast es va desenvolupar dins el Regne de Polònia, el nom del qual es va formar a partir del d'aquesta tribu. Per aquest motiu, els polans occidentals es poden considerar el nucli originari dels moderns polonesos.
Els polans occidentals no s'han de confondre amb els polans orientals, que habitaven on actualment hi ha la ciutat de Kíev, i que constitueixen l'origen dels moderns ucraïnesos.
# Pomacentrus australis

Pomacentrus australis és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 8 cm de longitud total.

## Distribució geogràfica

Es troba a la meitat sud de la Gran Barrera de Corall i a Nova Gal·les del Sud (Austràlia).

## Referències

* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Premi Platino d'Honor

El Premi Platino d’honor és un dels premis al mèrit atorgats per Entitat de Gestió de Drets dels Productors Audiovisuals i Federació Iberoamericana de Productors Cinematogràfics i Audiovisuals. La categoria va ser presentada per primera vegada en la I edició dels Premis Platino el 2014.
Aquest premi és atorgat directament pel Comitè Executiu dels Premis, previ assessorament dels experts que consideri convenient, a una persona física o jurídica de qualsevol nacionalitat, reconeixent la seva trajectòria vinculada a l'àmbit de l'audiovisual, les arts, la cultura i el periodisme a Iberoamèrica, o pel seu treball, iniciativa i valors socials en favor de la consecució dels objectius de desenvolupament sostenible de les Nacions Unides.

## Guanyadors
### 2010s

| Any | Receptor | Receptor | Professió | Nacionalitat |
| 2014 | Braga ! | Braga, SôniaSônia Braga | Actriu | Brasil |
| 2015 | Banderas ! | Banderas, AntonioAntonio Banderas | Actor, director, cantant i productor | Espanya |
| 2016 | Darín ! | Darín, RicardoRicardo Darín | Actor, guionista i director | Argentina |
| 2017 | Olmos ! | Olmos, Edward JamesEdward James Olmos | Actor i director | Estats Units |
| 2018 | Barraza ! | Adriana Barraza | Actriu i directora | Mèxic |
| 2019 | Raphael ! | Raphael | Cantant i actor | Espanya |

### 2020s

| Any | Receptor | Receptor | Professió | Nacionalitat |
| 2020 | Braga ! | Sacristán, JoséJosé Sacristán | Actor i director | Espanya |
| 2021 | Banderas ! | Luna, DiegoDiego Luna | Actor | Mèxic |
| 2021 | Darín ! | Maura, CarmenCarmen Maura | Actriu | Espanya |

## Referències

* ↑ «Bases» (en español). [Consulta: 27 abril 2021].
* ↑ Sonia Braga, primer Premio Platino de Honor del Cine Iberoamericano, La Información, 27 de març de 2014
* ↑ ANTONIO BANDERAS, PREMIO PLATINO DE HONOR 2015, Fotogramas, 28 de maig de 2015
* ↑ Ricardo Darín, Premio Platino de Honor del Cine Iberoamericano, El Pís, 16 de juny de 2016
* ↑ Edward James Olmos: el Premio de honor de los Platino "me hizo llorar", Agenia EFE, 8 de juliol de 2017
* ↑ Adriana Barraza, premio Platino de Honor: «La presencia latina en Hollywood ya no es una moda»
* ↑ Raphael, premio Platino de Honor por su trayectoria artística, 20 Minutos, 13 de maig de 2019
* ↑ El mexicano Diego Luna, Premio PLATINO de Honor 2021, audiovisual451.com, 6 de setembre de 2021
* ↑ Carmen Maura recibirá el Premio Platino de Honor, Que Ver, 6 abril 2022

## Enllaços externs

* web oficial
# Porntip Buranaprasertsuk

Porntip Buranaprasertsuk (en telugu:พรทิพย์ บูรณะประเสริฐสุข; n. 24 oct 1991) és una esportista tailandesa que competeix en bàdminton en la categoria individual. Ella va competir en els Jocs Asiàtics de 2014.

## Referències

* ↑ «BURANAPRASERTSUK Porntip». Incheon 2014 official website. Arxivat de l'original el 10 de juliol 2015. [Consulta: 9 juliol 2015].

## Enllaços externs

* Buranaprasertsuk's Profile Arxivat 2013-02-04 at Archive.is from Badminton World Federation website
# Port Macquarie

Port Macquarie és una ciutat de la costa de Nova Gal·les del Sud a Austràlia, està a 390 km al nord de Sydney, ai a 570 km al sud de Brisbane. Està a la desembocadura del riu Hastings,i té una població estimada de 44.313 habitants (2010).

## Història

El lloc on es troba Port Macquarie va ser visitat per primera vegada per europeus el 1818 quan John Oxley arribà a l'oceà Pacífic des de l'interior. Li va donar el nom del governador de Nova Gal·les del Sud Lachlan Macquarie.
El 1821 va ser fundat com una institució penal per convictes de crims d'importància secundària. .
El 1823 s'hi va conrear canya de sucre per primera vegada a Austràlia, els primers residents no prisoners van arribar el 1830 i cap a 1840 es va tancar la presó en favor de la de Moreton Bay a Brisbane.
Port Macquarie té un clima subtropical humit. La pluviometria mitjana és de 1.336 litres

## Referències

* ↑ Hughes, Robert, The Fatal Shore, London, Pan, 1988. (ISBN 0-330-29892-5)
# Portada/article febrer 14
## Llegenda de les quatre barres de sang

La Llegenda de les quatre barres de sang és una llegenda sobre l'origen de la Senyera Reial que apareix per primera vegada el 1551 en la Segunda parte de la crónica general de España, una crònica editada en castellà a València obra de Pere Antoni Beuter. Aquesta llegenda situa l'origen de la Senyera Reial en la persona de Guifré el Pilós, i més concretament, narra que el senyal dels quatre pals fou creat després d'una batalla contra els normands, quan el rei dels francs mullà la seva mà en la sang de les ferides de Guifré el Pilós, i tot passant després quatre dits per damunt de l'escut daurat del comte de Barcelona li digué: «aquestes seran les vostres armes, comte».
# Presentisme (història)

* Per a altres significats, vegeu «Presentisme».
El presentisme és la introducció anacrònica d'idees, perspectives i conceptes tal com les comprenem i usem en el present, en les interpretacions i explicacions que fem sobre fets històrics del passat. El presentisme és considerat una fal·làcia historiogràfica.

## Referències

* ↑ Ingram, David; Tallant, Jonathan. Presentism (en anglès). Spring 2022. Metaphysics Research Lab, Stanford University, 2022.
# Província de Bolívar

Bolívar és una de les 22 províncies de l'Equador, situada als vessants occidentals dels Andes centrals de l'Equador. La seva capital és Guaranda, té 169.370 habitants (2001) i una superfície de 4.150 km². Es constituí com a província de l'Equador el 23 d'abril de 1884.
La posició geogràfica de la província fa que disposi de zones d'agricultura i ramaderia tant pròpies dels Andes com de la zona costanera. Hi destaca el cultiu del blat de moro, blat, patata, civada i plàtan.
La província de Bolívar es divideix en set cantons:
| Cantó | Població (2010) | Superfície (km²) | Capital cantonal | Població (2010) |
| Caluma | 13.129 | 175 | Caluma | 6. 269 |
| Chillanes | 11.861 | 655 | Chillanes | 2. 681 |
| Chimbo | 17.406 | 262 | San José de Chimbo | 4. 402 |
| Echeandía | 12.114 | 230 | Echeandía | 6. 170 |
| Guaranda | 91.877 | 1.898 | Guaranda | 23. 874 |
| Las Naves | 6.092 | 147 | Las Naves | 1. 485 |
| San Miguel | 27.244 | 570 | San Miguel | 6. 911 |
# Dialitzador

Un dialitzador és un aparell de laboratori dissenyat per a efectuar una diàlisi. Fonamentalment consisteix en un recipient partit en dos per una membrana semipermeable i ple de la solució a dialitzar, a una banda, i del solvent pur, a l'altra. A vegades la membrana adopta la forma d'un saquet ple de la solució a dialitzar que hom introdueix dins el solvent pur. Es basen en el fenomen de la pressió osmòtica. Els ions de la solució a dialitzar i les molècules petites, que poden travessar els porus ultramicroscòpics de la membrana, passen al solvent pur, i les molècules grosses, com les proteïnes i els polisacàrids, no poden travessar la membrana i resten dins la bossa.

## Referències

* ↑ «Dialitzador». Gran Enciclopèdia Catalana. Barcelona: Grup Enciclopèdia Catalana.
Equipament de laboratori de química :
# Universitat de Messina

La Universitat de Messina (en italià: Università degli Studi di Messina, UNIME) va ser fundada el 1548 per Ignacio de Loyola convertint-se en el primer col·legi de jesuïtes.
Actualment, l'activitat docent es reparteix en 11 facultats que ofereixen una centena de cursos de pregrau.
L'actual rector Francesco Tomasello, es troba actualment (2008) suspès per suposats favoritismes. A més a més la universitat ha estat tristament famosa per alguns esdeveniments amb connexions mafioses, i per algunes investigacions que han posat en dubte la transparència dels concursos o oposicions.

## Organització

La universitat està dividida en 11 facultats:
* Facultat de Veterinària
* Facultat de Medicina i Cirurgia
** Policlínic Universitari "Gaetano Martino"
* Facultat de Farmàcia
* Facultat de Ciències Matemàtica, Físicas i Naturals
** Jardí Botànic "Pietro Castelli"
* Facultat d'Enginyeria
* Facultat de Filosofia i Lletres
* Facultat de Ciències de la Formació
* Facultat de Ciències Polítiques
* Facultat de Dret
* Facultat d'Economia
* Facultat de Ciències Estadístiques

## Referències

* ↑ Luca, Nino. «L'università di Messina nella bufera Nuove intercettazioni, sospeso il rettore» (en italià). Corriere.it. [Consulta: 9 desembre 2014].
* ↑ «Nomine nelle università: nepotismo e baronie nella rubrica "Italians" di Beppe Severgnini» (en italià). [Consulta: 9 desembre 2014].
# Euphausia

Euphausia és un gènere de crustacis malacostracis de l'ordre Euphausiacea, el més nombrós dels coneguts vulgarment com a krill. El gènere inclou 31 espècies.

## Taxonomia

| Euphausia americana Hansen, 1911 Euphausia brevis Hansen, 1905 Euphausia crystallorophias Holt & W. M. Tattersall, 1906 Euphausia diomedeae Ortmann, 1894 Euphausia distinguenda Hansen, 1908 Euphausia eximia Hansen, 1911 Euphausia fallax Hansen, 1916 Euphausia frigida Hansen, 1911 Euphausia gibba G. O. Sars, 1883 Euphausia gibboides Ortmann, 1893 Euphausia hanseni Zimmer, 1915 Euphausia hemigibba Hansen, 1910 Euphausia krohnii (Brandt, 1851) Euphausia lamelligera Hansen, 1911 Euphausia longirostris Hansen, 1908 Euphausia lucens Hansen, 1905 | Euphausia mucronata G. O. Sars, 1883 Euphausia mutica Hansen, 1905 Euphausia nana Brinton, 1962 Euphausia pacifica Hansen, 1911 Euphausia paragibba Hansen, 1910 Euphausia pseudogibba Ortmann, 1893 Euphausia recurva Hansen, 1905 Euphausia sanzoi Torelli, 1934 Euphausia sibogae Hansen, 1908 Euphausia similis G. O. Sars, 1885 Euphausia spinifera G. O. Sars, 1885 Euphausia superba Dana, 1852 Euphausia tenera Hansen, 1905 Euphausia triacantha Holt and Tattersall, 1906 Euphausia vallentini Stebbing, 1900 |

## Referències

* ↑ Kils, U., Klages, N «Der Krill». Naturwissenschaftliche Rundschau, 10, 1979, pàg. 397–402.
* ↑ Tot sobre Euphausia
* ↑ Animal Diversity Web, Euphausia. (anglès)

## Bibliografia

* University of California, Scripps Institution of Oceanography, Euphausiids of Southeast Asian waters.
# Kumru

Kumru és una varietat d'entrepà turc, de la Regió de l'Egeu de Turquia, especialment d'Esmirna i voltants. S'elabora amb el pa especial anomenat també kumru, què es prepara amb una massa similar a la del simit i es cobreix amb sèsam abans de posar al forn. L'entrepà sovint s'elabora sencillament amb formatge tulum local (İzmir tulumu), rodanxes de tomàquet i pebrot verd. Algunes vegades el pa s'omple amb formatge fregit o altres ingredients calents, com sucuk. Si el pa kumru no acava de sortir del forn, s'escalfa amb una planxa tradicional (amb carbó dins) sobre una planxa de cuinar. Aquesta variant calent s'anomena Çeşme kumrusu (kumru de Çeşme, un districte d'Esmirna famós amb el seu kumru) també. Segons Saveur kumru és el millor entrepà de formatge fos del món.

## Referències

* ↑ «Çeşme ‘Kumru’ dururken hamburger rekoru kırdı!» (en turc). [Consulta: 8 setembre 2021].
* ↑ «İzmir’in doyumsuz lezzeti KUMRU». [Consulta: 8 setembre 2021].
* ↑ «The World's Best Grilled Cheese Sandwich Comes From Turkey, and We Think You Really Ought to Make One» (en anglès americà), 18-03-2019. [Consulta: 8 setembre 2021].
# Ghund

Ghund fou un estat tributari protegit, feudatari de Keonthal, avui a Himachal Pradesh i abans part del govern del Panjab. La superfície era de 72 km² (o 8 km²) i la població el 1901 de 1.927 habitants. Pagava un tribut de 250 rúpies a Keonthal. Thakur Bishan Singh governava al començar el segle xx. L'estat era feudatari de Keonthal per sanad del setembre de 1815. Els ingressos vers 1880 eren de 100 lliures.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Euphlyctis cyanophlyctis

Euphlyctis cyanophlyctis és una espècie de granota que es troba des d'Aràbia fins al sud-est d'Àsia.

## Subespècies

* Euphlyctis cyanophlyctis seistanica
* Euphlyctis cyanophlyctis cyanophlyctis
* Euphlyctis cyanophlyctis microspinulata

## Referències

* Khan, M.S., Papenfuss, T., Anderson, S., Rastegar-Pouyani, N., Kuzmin, S., Dutta, S. & Manamendra-Arachchi, K. (2004). Euphlyctis cyanophlyctis. Llista Vermella de la UICN, Unió Internacional per a la Conservació de la Natura, 2006. Consultat el 20 d'abril del 2008 (en anglès).
# Falciot fumat

El falciot fumat (Cypseloides fumigatus) és una espècie d'ocell de la família dels apòdids (Apodidae).

## Hàbitat i distribució

Habita boscos i zones obertes del sud-est del Brasil i zones limítrofes de l'est de Bolívia, est del Paraguai i nord-est de l'Argentina.

## Referències

* ↑ «Falciot fumat». Cercaterm. TERMCAT, Centre de Terminologia. Rev. 11 octubre 2024(català)
* ↑ Pearman, Mark; Areta, Juan Ignacio; Roesler, Ignacio; Bodrati, Alejandro «Confirmation of the sooty swift (Cypseloides fumigatus) in Argentina with notes on its nest placement, seasonality, and distribution» (PDF) (en anglès). Ornitologia Neotropical, 21, 2010, pàg. 351–359.
# Falciot del Cap

El falciot del Cap (Apus barbatus) és una espècie d'ocell de la família dels apòdids (Apodidae) que habita el camp obert, criant en penyasegats del sud de Camerun, Àfrica Oriental i Meridional a la República Democràtica del Congo, sud-oest i est d'Uganda, Ruanda, oest i sud de Kenya, nord de Tanzània, Malawi, Moçambic, sud-oest de Zàmbia, nord-est de Botswana, Zimbabwe i est i sud de Sud-àfrica.
# Fita de les Tres Províncies

La Fita de les Tres Províncies és una obra d'Almatret (Segrià) inclosa a l'Inventari del Patrimoni Arquitectònic de Catalunya.

## Descripció

L'accés a aquest indret normalment s'efectua des d'Almatret per l'antic camí de Faió, fins al punt on aquest abandona el citat terme. Fita de pedra de planta triangular amb una inscripció incisa que en la qual es pot llegir Zaragoza.

## Referències

* ↑ «Fita de les Tres Províncies». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 juliol 2021].
# Flaona

La flaona és una pasta farcida de crema en forma de mitja lluna que pot trobar-se en diferents pastisseries de l'Empordà, amb una antiguitat de dos-cents anys. Inclou ingredients com la farina, sucre, llet, ous, emulsionant, llimona i canyella. La denominació de flaona ja apareix esmentat el 1279 a la carta de població de Palamós com un producte fornejat.

## Referències

* ↑ Productes de la terra. Generalitat de Catalunya. Departament d'Agricultura, Ramaderia i Pesca, p. 78.
* ↑ «Gastroteca».
# Fill meu!

Fill meu! (títol original: My Son, My Son!) és una pel·lícula dramàtica estatunidenca de 1940 dirigida per Charles Vidor, basada en una novel·la homònima escrita per Howard Spring. Va ser nominada per a un Oscar a la millor direcció artística per John DuCasse Schulze. Està doblada al català.

## Argument

Un home d'èxit fet a si mateix està decidit a donar al seu fill la fastuosa educació que li van negar. El seu fill Oliver acaba sent un jove malcriat i capritxós que només causa dolor a tots els que el volen.

## Repartiment

* Madeleine Carroll com Livia Vaynol
* Brian Aherne com William Essex
* Louis Hayward com Oliver Essex
* Laraine Day com Maeve O'Riorden
* Henry Hull com Dermot O'Riorden
* Josephine Hutchinson com Nellie Moscrop Essex
* Sophie Stewart com Sheila O'Riorden
* Bruce Lester com Rory O'Riorden
* Scotty Beckett com Oliver de nen
* May Beatty com Annie
* Stanley Logan com el coronel
* Lionel Belmore com Mr. Moscrop
* Mary Gordon com Mrs. Mulvaney
* Vesey O'Davoren com Parker
* Pat Flaherty com Joe Baxter
* Victor Kendall com Pogson
* Mary Field com Betsy

## Producció

Edward Small va comprar els drets cinematogràfics del llibre per 50.000 dòlars i va creure que la història podria promocionar a la seva nova estrella Louis Hayward. Lenore Coffee, que va escriure el guió, va dir que Small "era un home bastant ignorant, però tenia pressentiments i intuïcions... M'agradava molt. Tenia una intuïció sobre My Son, My Son! i el va comprar. mai abans havia comprat una història elegant".
La producció de la pel·lícula es va aturar temporalment amb l'esclat de la Segona Guerra Mundial.

## Referències

* ↑ «NY Times: My Son, My Son!». The New York Times. Baseline & All Movie Guide, 2012. Arxivat de l'original el October 17, 2012. [Consulta: December 13, 2008].
* ↑ «Fill meu!». esadir.cat. [Consulta: 3 setembre 2024].
* ↑ "Marshall Will Play in 'My Son, My Son': Europe Lures Notables Students Belittle Stars Tommy Kelly Assigned Ann Sheridan's New Role" Schallert, Edwin. Los Angeles Times March 28, 1939: 15.
* ↑ «ENTER VILLAIN LOUIS HAYWARD!». , May 18, 1940.
* ↑ McGilligan, Patrick. «Lenore Coffee: Easy Smiler, Easy Weeper». A: McGilligan. Backstory: Interviews with Screenwriters of Hollywood's Golden Age, 1986, p. 146.
* ↑ "PRODUCERS GIRD FOR WAR: The Cinema Capital Contemplates Its Probable Effects Upon the Industry" by DOUGLAS W. CHURCHILL. New York Times September 10, 1939: X3.
# Filles de Crist Rei

L'Institut de les Filles de Crist Rei és una congregació religiosa de germanes, dedicada a l'ensenyament cristià. Les seves germanes fan servir les sigles H.C.R.

## Història

La congregació fou fundada a Granada el 26 de maig de 1876 pel prevere Josep Gras i Granollers, per tal de donar una alternativa a les escoles laiques que eren promogudes des de l'Administració pública. Literalment, segons els estatuts, l'objectiu del nou institut era "fer regnar Crist a l'individu, la família i la societa, mitjançant una educació cristiana de la infantesa i la joventut". Gras volia, igualment, que l'institut col·laborés a difondre la devoció envers Crist Rei, que ell mateix promovia als seus escrits.
El primer col·legi fou el Colegio de las Hijas de Cristo de Granada, obert el 23 de juny de 1876, amb només dues novícies. L'obra es consolidarà l'any següent, amb l'ingrés d'una nova germana, Isabel Gómez Rodríguez, que professarà el dia de Nadal de 1877 amb el nom de María Inés de Jesús. Serà aquesta qui donarà l'impuls definitiu a l'institut i començarà a treballar-ne en l'expansió.
Les primeres constitucions són aprovades per Bienvenido Monzón, arquebisbe de Granada, el 2 de juny de 1877. El Decretum Laudis data del 15 de febrer de 1898, signat per Lleó XIII, qui també signa l'aprovació el 16 d'agost de 1901. Les constitucions s'aproven el 18 de desembre de 1906, i es renovaran el 20 de novembre de 1983.

## Activitat i difusió

Les Filles de Crist Rei es dediquen a l'ensenyament de nens i joves, en escoles des del nivell de l'escola bressol, i a tasques parroquials i socials, mantenint residències universitàries, dispensaris i tallers on treballen amb grups marginats.
El 2010 la congregació té comunitats a: Albània, Argentina, Bolívia, Colòmbia, Equador, Espanya (Aguilar de la Frontera, Albuñol, Granada, Alcalá la Real, Bollullos del Condado, Madrid, Sevilla, Jaén, Benifaió, etc.) Itàlia, Perú, Senegal i Veneçuela. La casa general és a Roma.

## Notes

* ↑ El text de les actuals constitucions és al lloc web de l'institut

## Vegeu també

* Josep Gras i Granollers

## Enllaços externs

* Lloc web de l'institut. Arxivat 2010-09-19 a Wayback Machine.